สวัสดีค่ะ หนูมีเรื่องจะสอบถามค่ะ คือว่าประจำเดือนหนูไม่มาค่ะ ตอนนี้อายุ21ปี น้ำหนัก49 มีอะไรกับแฟนเมื่อวันที่ 12 ก.ค. ได้ใส่ถุงยางอนามัยและแฟนก็เอาออกมาเสร็จข้างนอก พอเสร็จก็เอาถุงยางไปใส่น้ำดูก็ไม่พบรอยรั่ว รอบเดือนของหนูคือ28-29วันค่ะ. ประจำเดือนมาปกติทุกเดือน ตอนนี้ประจำเดือนยังไม่มาค่ะ ถ้านับตามกำหนดประจำเดือนก็ขาดมา5วันแล้วค่ะประจำเดือนเคยมาช้า3-4วัน) เมื่อวันที่29เริ่มมีอาการคัดเต้านมจนถึงวันนี้ก็ยังมีอาการคัดเต้านมอยู่ ทุกครั้งก่อนเป็นประจำเดือนหนูจะคัดเต้านม หนูโหลดแอพเช็คประจำเดือนมา ในแอพ บอกว่าวันตกไข่ของหนูคือวันที่15 ก.ค.และจะเป็นประจำเดือนวันที่30 ก.ค.61 และเมื่อวันที่28และ29 ก.ค. ก็ได้มีเพศสัมพันธ์กับแฟนแต่สวมถุงยางทุกครั้งและเมื่อวันที่28หลังจากแฟนเสร็จแฟนก็ขอมีอะไรด้วยต่ออีก แต่หนูก็ให้แฟนใช้ทิชชู่เช็ดน้ำอสุจิของแฟนก่อนแล้วแฟนถึงสวมถุงยางใหม่ พอเสร็จก็ได้ตรวจเช็ดถุงยางทุกรอบไม่มีรอยรั่วหรือขาดค่ะ พอวันที่30 ก.ค. ประจำเดือนหนูก็ไม่มา หนูก็รอจน วันที่31ประจำเดือนก็ยังไม่มา หนูได้มีอะไรกับแฟนแต่ก็สวมถุงยางอนามัยทุกครั้ง ตรวจเช็คแล้วไม่พบรอยรั่วอะไร อยากทราบว่าหนูจะมีโอกาสตั้งครรภ์ไหมคะ ตอนนี้เครียดมากๆเลยค่ะ แล้วทำไมประจำเดือนหนูถึงมาช้ากว่ากำหนดคะคุณ
สวัสดีค่ะ การมีเพศสัมพันธ์ในวันที่ 12 ก.ค. โดยการใช้ถุงยางอนามัยและการหลั่งนอกนั้น มีโอกาสในการตั้งครรภ์น้อยมาก แต่ก็มีโอกาสมีได้ส่วนการมีเพศสัมพันธ์ในวันที่ 28-29 ก.ค. นั้น โดยการใช้ถุงยางอนามัย จะมีโอกาสตั้งครรภ์ได้ตั้งแต่ 2%-18%ดังนั้น หากถึงกำหนดที่ประจำเดือนควรจะมาแล้ว แต่ยังไม่มา อาจเกิดจาก1. การตั้งครรภ์2. มีความเครียด การทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว3. มีการเจ็บป่วยไม่สบาย เช่น ไข้หวัด ท้องเสีย เป็นต้นแนะนำให้ลองตรวจหาการตั้งครรภ์ดูก่อนค่ะ หากตรวจไม่พบ จะได้ไม่ต้องกังวล และรอประจำเดือนไปอีกซักระยะค่ะ